b'\n_START_ARTICLE_\nVictoria Franc\xc3\xa9s\n_START_PARAGRAPH_\nVictoria Franc\xc3\xa9s (s. 25. lokakuuta 1982) on espanjalainen, Valenciassa syntynyt kuvittaja. H\xc3\xa4n on kuvittanut monia kirjoja ja julkaissut nelj\xc3\xa4 omaa taidekirjaa. Franc\xc3\xa9sin teoksista on my\xc3\xb6s tuotettu monenlaisia oheistuotteita, kuten julisteita, pussilakanasettej\xc3\xa4, palapelej\xc3\xa4 ja sein\xc3\xa4kalenteri vuodelle 2007, 2012 ja 2013. H\xc3\xa4n valmistui Universidad de Bellas Artes -nimisest\xc3\xa4 koulusta Espanjassa._NEWLINE_Franc\xc3\xa9sin kuvitus on saanut paljon vaikutteita viktoriaanisesta goottityylist\xc3\xa4. H\xc3\xa4nen kuvitustensa henkil\xc3\xb6t ovat usein pukeutuneet goottilaisiin pukuihin ja he esiintyv\xc3\xa4t h\xc3\xa4m\xc3\xa4riss\xc3\xa4 metsiss\xc3\xa4, goottilaisissa kirkoissa tai hautausmailla. H\xc3\xa4n onkin nimennyt vaikuttajikseen H. P. Lovecraftin, Anne Ricen ja Edgar Allan Poen.'